பபெட் இதுவரை பல அரசியல் நன்கொடைகளை வழங்கி உள்ளார். மேலும் [[பராக் ஒபாமா]]வின் [[பராக் ஒபாமா குடியரசுத் தலைவர் பிரச்சாரம், 2008|ஜனாதிபதி பதவிக்கான பிரச்சாரத்தில்]] அவரை ஆதரித்தார். ஜூலை 2, 2008 அன்று சிகாகோவில் நடந்த ஒபாமாவின் தேர்தல் பிரச்சார நிதி திரட்டும் விருந்தில் பபெட் கலந்து கொண்டார். இது பங்கேற்ற ஒவ்வொருவரிடம் இருந்தும் தலா $28,500 நிதி திரட்டும் வகையில் ஏற்பாடு செய்யப்பட்ட விருந்தாகும். பபெட் ஒபாமாவிற்கு ஆதரவு வழங்கினார். [[ஜான் மெக்கேன்|ஜான் மெக்கேனை]]ப் பற்றிக் குறிப்பிடுகையில் அவருடைய [[சமூக நீதி எண்ணங்கள்|சமூக நீதி எண்ணங்களில்]] இவருக்கு உடன்பாடில்லை என்றும் இவர் கருத்து மாற வேண்டுமானால் "[[மூளை அறுவை சிகிச்சை (லோபோடோமி)|மூளை அறுவை சிகிச்சை]]" (லோபோடோமி) தான் செய்ய வேண்டியிருக்கும் எனவும் குறிப்பிட்டார்.
[[அமெரிக்க ஜனாதிபதி பதவிக்கான தேர்தல் விவாதம், 2008|2008 ஆம் ஆண்டில் இரண்டாம் முறையாக நடைபெற்ற ஜனாதிபதி பதவிக்கான விவாதத்தின்]] போது, நடுநிலையாளர் [[டாம் ப்ரோகா|டாம் புரோகா,]] பபெட்டைப்பற்றி வினா எழுப்புகையில் இரு போட்டியாளர்களுமே அவர் அவர்களாட்சி காலத்தில் கருவூலச் செயலராகத் தகுந்தவர் எனத் தெரிவித்தனர். மூன்றாவதும் இறுதியுமான விவாதத்தில் ஒபாமா பபெட்டை பொருளாதார ஆலோசகராக ஆக்கிக் கொள்ள விருப்பம் தெரிவித்தார். 2003 ஆம் வருடத்தில் [[கலிபோர்னியா மாநில குடியரசுக் கட்சி]] ஆளுநரான [[அர்னால்டு ஷ்வாஷிநேகர்|அர்னால்டு சுவாஸ்நேகர்]] அவருடைய அரசியல் பிரசாரத்தின் போது பபெட்டைத் தன் நிதி ஆலோசகராகப் பெற்றிருந்தார்.

அரசியல்
பபெட்டும் நிலக்கரியும்
கிளாமத் ஆறு
டாலரும் தங்கமும்